stanford-oval/wikipedia huggingface dataset:
Christian Vander (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. lokakuuta 1980 (ikä 43)
Syntymäpaikka: Willich, Saksa
Pituus: 195 cm
Paino: 90 kg
Lempinimi: Kiki
Junioriseurat
: Borussia Mönchengladbach
1996–1998: KFC Uerdingen 05
Seurat
| Vuodet | Seura | O | (M) |
| 1998–2000 | KFC Uerdingen 05 | 5 | (0 ) |
| 2000–2006 | VfL Bochum 1848 | 24 | (0 ) |
| 2001–2004 | VfL Bochum 1848 II | 10 | (0) |
| 2005–2006 | → Werder Bremen (laina) | 1 | (0 ) |
| 2005–2006 | → Werder Bremen II (laina) | 5 | (0 ) |
| 2006–2013 | Werder Bremen | 10 | (0 ) |
| 2006–2012 | Werder Bremen II | 51 | (0 ) |
| Yhteensä | Yhteensä | 106 | (0) |
Maajoukkue
|  | Saksa U18 | 1 | (0) |
 Seurajoukkueuran tilastot kattavat vain kansalliset sarjat.
Christian Vander (s. 24. lokakuuta 1980 Willich, Saksa) on saksalainen entinen jalkapalloilija. Hän oli pelipaikaltaan maalivahti. Nykyisin Vander toimii maalivahtivalmentajana Bundesliigassa pelaavassa Werder Bremenissä.
Vander on pelannut Saksan korkeimmalla sarjatasolla Bundesliigassa 30 ottelua edustaen Bochumia ja Werder Bremeniä.
Clarence Nash

| Clarence Nash |
| --- | --- |
 Clarence Nash Comic Conissa vuonna 1982.
Henkilötiedot
Koko nimi:  Clarence Charles Nash
Syntynyt: 7. joulukuuta 1904  Watonga, Oklahoma
Kuollut: 20. helmikuuta 1985 (80 vuotta)  Glendale, Kalifornia
Näyttelijä
Taiteilijanimet:  Ducky Nash
Aktiivisena:  1934–1983
Merkittävät roolit:  Aku Ankka
Palkinnot
 Annie (1983) 
Aiheesta muualla
IMDb 
Clarence Charles "Ducky" Nash (7. joulukuuta 1904 Watonga, Oklahoma – 20. helmikuuta 1985 Glendale, Kalifornia) oli yhdysvaltalainen ääninäyttelijä, joka parhaiten tunnetaan Aku Ankan äänenä, jota hän esitti vuodesta 1934 kuolemaansa asti. Aku Ankan lisäksi hän esitti myös Iines Ankkaa varhaisemmissa piirretyissä sekä Tupua, Hupua ja Lupua. Watongan kaupungissa on hänen kunniakseen nimetty katu. Nash työskenteli ennen filmiuraansa maitomyyjänä.
Walt Disney sattui kuulemaan Nashin esityksen, jossa hän imitoi ankkoja. Disneyn mielestä Nashin ääni sopi hyvin puhuvalle ankalle pian valmistuvassa elokuvassa Viisas Kana Kananen. Tämän jälkeen Nash antoi Aku Ankalle äänensä yli 120 lyhyt- ja kokopitkään elokuvaan 50 vuoden ajan. Nashin viimeiseksi elokuvaksi jäi vuonna 1983 valmistunut Mikki Hiiren jouluaatto.
Clarence Nash kuoli leukemiaan vuonna 1985.
Canadarm2

Stephen K. Robinson Canadarm2 päähän ankkuroituna lennon STS-114 aikana
Canadarm2 (myös Mobile Servicing System eli MSS) on Kansainvälisen avaruusaseman robottikäsivarsi, jota käytetään aseman kokoonpanossa ja huoltotehtävissä. Varsinaisen järjestelmän nimi on Mobile Servicing System eli MSS mutta se tunnetaan paremmin keskeisimmän komponenttinsa Canadarm2 nimellä. Järjestelmään kuuluu myös Mobile Transporter ja Mobile Base System, joilla Canadarm2 liikkuu asemassa kiinniolevia kiskoja myöten sekä Canadarm2n päähän asennettava Special Purpose Dexterous Manipulator eli Dextre robotti, jolla voidaan hoitaa aiemmin avaruuskävelyn vaatineita tehtäviä.
Canadarm2

Canadarm2n suunnitteli ja rakensi MacDonald, Dettwiler and Associates Kanadan avaruusjärjestölle. 
Canadarm2 laukaistiin kiertoradalle STS-100-lennolla huhtikuussa 2001. Se on kehittyneempi ja suurempi versio sukkuloissa olevista Canadarm-robottikäsivarsista. Canadarm2 on 17,6 metriä pitkä ja siinä on seitsemän motoroitua niveltä. Sen massa on 1 800 kg ja halkaisija 350 mm. Käsivarrella voidaan käsitellä suurimmillaan 116 000 kg massaisia kappaleita ja avustaa avaruussukkuloiden telakoitumista.
Canadarm2 voi siirtyä avaruusasemalla yhdestä kiinnityskohdasta (Power Data Grapple Fixtures eli PDGF) toiseen siten että sen kiinnityspää asemaan vaihtuu.
Canadarm2n ohjaaja voi seurata mitä on tekemässä ohjausyksikön (Robotic Work Station eli RWS) nestekidenäytöistä. RWS-yksiköitä on koko asemalla kaksi mutta vain yhtä käytetään kerrallaan. Valmiissa avaruusasemassa toinen ohjausyksikkö on Destiny-moduulissa ja toinen Cupola-moduulissa. Toistaiseksi kumpikin on Destiny-moduulissa.
Mobile Transporter ja Mobile Base System

Lennolla STS-110 asennettu Mobile Transporter liikkuu Integrated Truss Structuren kiskoja pitkin. Mobile Transporterin päälle lennolla STS-111 kesäkuussa 2002 asennettiin Mobile Base System eli MBS. Kun Canadarm2 on kiinnitettynä MBS:ään voi se liikkua pitkin koko aseman runkoa parin sentin sekuntinopeudella.
MBS:n virallinen koko nimi on Mobile Remote Servicer Base System.
Special Purpose Dexterous Manipulator

Special Purpose Dexterous Manipulator eli Dextre on pienempi kaksikäsivartinen robotti, jolla on mahdollista tehdä joitain kokoonpano- ja huoltotehtäviä, joihin toistaiseksi on tarvittu avaruuskävelyitä. Se toimitettiin asemalle maaliskuussa 2008 Endeavour-sukkulan lennolla STS-123.
Aiheesta muualla

Wikimedia Commonsissa on kuvia tai muita tiedostoja aiheesta .
ISS Assembly: Canadarm2 and the Mobile Servicing System (Arkistoitu – Internet Archive)
Canadian Space Agency information about Canadarm2 (Arkistoitu – Internet Archive)
Kansainvälinen avaruusasema (ISS)()
Leroy Chiao ohjaa Canadarm2ta Destiny-moduulista käsin
Mobile Base System juuri ennen asentamista Mobile Transporteriin lennon STS-111 aikana
Special Purpose Dexterous Manipulator eli Dextre Canadarmin päässä.
Chiradzulun piirikunta

| Chiradzulun piirikunta Chiradzulu District |
| --- | --- |
Valtio:  Malawi
Alue:  Eteläinen
Hallinto:  
 – hallinnollinen keskus:  Chiradzulu
Pinta-ala  ():  767 km²
Väkiluku (2008)  ():  288 500
 – väestötiheys:  376 as./km²
Lyhenteet:  
 – ISO 3166:  MW-CR
Chiradzulun piirikunta on yksi Malawin aluejaon 28 piirikunnasta.  Piirikunta on osa Malawin Eteläistä aluetta. Sitä rajaavat pohjoisessa Zomban, idässä  Mulanjen, lounaassa Thyolon ja lännessä Blantyren piirikunnat. Piirikunnan keskus on Chiradzulun taajama.
Piirikunnan sijainti Malawissa.
Piirikunnan pinta-ala on 767 neliökilometriä. Väkiluku on kehittynyt väestönlaskentojen mukaan seuraavasti: 176 200 as. (vuonna 1977), 210 900 as. (1987), 236 100 as. (1998) ja 288 500 as. (2008). Vuoden 2014 väkilukuarvio oli 314 059 asukasta.
Aiheesta muualla

Current Members of Parliament (several from the constituencies of Chiradzulu district) (Arkistoitu – Internet Archive) (englanniksi) (parliament.gov.mw)
Chroúsa

| Chroúsa Χρούσα |
| --- | --- |
 Chroúsa
 Koordinaatit: 37°23′56″N, 24°55′25″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Kunta:  Sýros-Ermoúpoli
Hallinto:  
 – Asutustyyppi:  kylä
 – Kallikrates-koodi:  5801020401
Väkiluku (2011):  269
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chroúsa (kreik. Χρούσα) on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Kylän väkiluku on 269 (vuonna 2011).
Chroúsan kylä sijaitsee Sýroksen eteläisissä sisäosissa noin yhdeksän kilometriä etelälounaaseen Ermoúpolin kaupungista. Chroúsa muodostaa oman kyläyhdyskuntansa (Τοπική Κοινότητα Χρούσων, Topikí Koinótita Chroúson). Kylän tärkeimmät kirkot on omistettu Neitsyt Marian syntymälle (Génnisi tis Theotókou) ja Pyhälle Spyridonille (Ágios Spyrídonas). Kylän lähellä on katolinen Neitsyt Marialle (Panagía Faneroméni) omistettu luostari.
Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön.
Chew Bahir -järvi

| Chew Bahir -järvi Stefanienjärvi |
| --- | --- |
 Chew Bahir -järvi nähtynä avaruudesta
Maanosa:  Afrikka
Valtiot:   Etiopia  Kenia
Osavaltio:  Eteläisten kansojen alue ja Oromia
Koordinaatit:  4°43′01″N, 36°57′00″E
Vesistöalue ja valuma-alueen tietoja
Järveen tulevat joet:  Gelana Dulei
Laskujoki:  ei ole
Mittaustietoja
Pinnankorkeus:  570  m 
Pituus:  64  km
Leveys:  24  km 
Pinta-ala:  2 000 km²
Suurin syvyys:  7,5 m
 fiChew Bahir -järvi 
Chew Bahir -järvi (amharaksi ጨው ባሕር, Č̣äwə Bahərə) eli vanhalta nimeltään Stefanienjärvi on järvi Etiopian eteläosassa. Järven eteläisin kärki ulottuu myös Kenian puolelle. Chew Bahir on suolajärvi, eikä sillä ole laskujokea.
Maantiede

Chew Bahir -järvi sijaitsee Etiopian Ison hautavajoaman eteläosassa Gelana Dulei -joen tulvatasangolla. Järvestä länteen levittäytyy Eteläisten kansojen alueen osavaltio ja idässä Oromian osavaltio. Järven eteläkärki ulottuu Kenian puolelle. Järvellä ei ole lainkaan laskujokea, vaan kaikki sen vesi poistuu vain haihtumalla. Järven vesi onkin hyvin suolaista. Järven ympäristössä on tosin makeavetisiä lähteitä. Järvi on hyvin tunnettu sen vedenpinnan korkeuden muutoksista. Suurimmillaan järven syvyys on ollut 7,5 metriä ja sen pinta-ala 2 000 km². Vedenpinnan laskiessa suuri osa alueesta muuttuu suoksi. Järveä ympäröivä alue on luonnonsuojelualuetta.
Maantiede > Luonto

Järven ympäristössä kasvaa etenkin suolaa hyvin sietäviä kasveja, kuten karisteheiniä (Sporobolus consimilis ja Sporobolus spicatus), sekä useita sädekaisloja. Makeamman veden alueilla ympäröivillä soilla kasvavia lajeja ovat esimerkiksi kananhirssit ja lumpeet. Alueella on myös akaasia- ja tyräkkipensaikkoja.
Järven ympäristössä esiintyy useita sammakkoeläimiä ja nisäkkäitä, kuten grevynseeproja. Alueen lintulajeja ovat esimerkiksi pikkuflamingo, afrikanrakonokka ja kurnuliejukana.
Historia ja ihminen

1800-luvulla järven alueella vieraili useita eurooppalaisia tutkimusmatkailijoita. Vuosina 1887–1888 seudulla matkaillut unkarilainen Samuel Teleki von Szek antoi järvelle nimen Stefanienjärvi Itävalta-Unkarin kruununprinssi Rudolfin Stephanien mukaan. Järvelle on myöhemmin annettu uusi etiopialaisempi nimi Chew Bahir.
Järven ympäristön kansoja ovat arboret, tsemayt ja hamerit. Kansat harjoittavat pääasiassa paimentolaisuutta, joskin he harjoittavat satunnaisemmin myös maanviljelyä. Järven lähistön lähteiden vedenkäyttö on aiheuttanut yhteisöjen välisiä kiistoja. Järven vesi on itsessään liian suolaista maatalouskäyttöön.
Chikuma-luokka

| Chikuma / 筑摩型防護巡洋艦 |
| --- | --- |


Tekniset tiedot
Uppouma:  5 080 t
Pituus:  134,1 m
Leveys:  14,2 m
Syväys:  5,1 m
Koneteho:  22 500 ihp
Nopeus:  26 solmua
Aseistus
Meritorjunta:  8 × 6″/45 type 41 -tykkiä 4 × QF 12 naulan 12 cwt -laivatykkiä 2 × 7,7 mm Lewis-pikakivääriä 3 × 45 cm torpedoputkea
Chikuma-luokka (jap. 筑摩型防護巡洋艦) oli keisarillisen Japanin laivaston kolmen panssarikansiristeilijän muodostama alusluokka, joka oli Japanin laivaston viimeinen panssarikansiristeilijäluokka ennen keveiden keveiden risteilijöiden valmistuksen aloittamista. Alusluokan alukset osallistuivat ensimmäiseen maailmansotaan.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Chikuma | Sasebon laivastoarsenaali | 1. huhtikuuta 1909 | 1. huhtikuuta 1911 | 17. toukokuuta 1912 | tuhoutui maalilaivana 1935 |
| Yahagi | Mitsubishi, Nagasaki | 20. kesäkuuta 1910 | 3. lokakuuta 1911 | 27. heinäkuuta 1912 | poistettu 1. huhtikuuta 1940 parakkina vuoteen 1943 |
| Hirado | Kawasaki, Kōbe | 10. elokuuta 1910 | 29. kesäkuuta 1911 | 17. kesäkuuta 1912 | poistettu 1. huhtikuuta 1940 parakkina vuoteen 1943 |
Cross Road

| Cross Road Bon Jovi |
| --- | --- | --- |

Kokoelmalevyn tiedot
 Äänitetty : 1983-1994
 Julkaistu: 11. lokakuuta 1994
 Tuottaja(t): Jon Bon Jovi Richie Sambora Bob Rock Peter Collins Bruce Fairbairn Tony Bongiovi Lance Quinn Danny Korchmar
 Levy-yhtiö: Mercury Records
Bon Jovin muut julkaisut
| Keep the Faith 1992 | Cross Road 1994 | These Days 1995 |
Cross Road on yhdysvaltalaisen rock-yhtye Bon Jovin ensimmäinen kokoelmalevy, joka julkaistiin 11. lokakuuta 1994. Albumi sisältää yhtyeen hittikappaleita vuosien 1984-1992 ajalta, ja lisäksi albumilla on myös kaksi uutta kappaletta, singleinäkin julkaistut Always ja Someday I'll Be Saturday Night. Lisäksi albumin Pohjois-Amerikan painoksessa on päivitetty versio yhtyeen hittikappaleesta Livin' on a Prayer. Videojulkaisu Cross Road, 16 yhtyeen musiikkivideota sisältänyt videotallenne julkaistiin samanaikaisesti levyn kanssa.
Vuonna 2005 albumista julkaistiin kolmen levyn boksi Cross Road - Deluxe Sound & Vision, joka sisälsi remasteroidun version albumista, bonuslevyn harvinaisempia kappaleita ja fanien lempikappaleita. Kolmas levy oli alun perin vuonna 1995 julkaistu Lontoon Wembley Stadiumilla kuvattu 90-minuuttinen konserttivideo. 
Tämän lisäksi albumille on julkaistu jatko-osa Cross Road Vol. II, joka on kuitenkin epävirallinen julkaisu.
Cross Road on kaikkien aikojen kolmanneksi eniten Suomessa myynyt ulkomaalainen äänite.
Kansainvälisen julkaisun kappalelista

Livin’ on a Prayer – 4.11 (säv. Jon Bon Jovi, Richie Sambora, Desmond Child)
Keep the Faith – 5.46 (säv. Jon Bon Jovi, Richie Sambora, Desmond Child)
Someday I’ll Be Saturday Night – 4.39 (säv. Jon Bon Jovi, Richie Sambora, Desmond Child)
Always – 5.53 (säv. Jon Bon Jovi)
Wanted Dead or Alive – 5.08 (säv. Jon Bon Jovi, Richie Sambora)
You Give Love a Bad Name – 3.43 (säv. Jon Bon Jovi, Richie Sambora, Desmond Child)
Bed оf Roses – 6.34 (säv. Jon Bon Jovi)
Blaze of Glory – 5.40 (säv. Jon Bon Jovi)
In These Arms – 5.19 (säv. Jon Bon Jovi, Richie Sambora, David Bryan)
Bad Medicine – 5.16 (säv. Jon Bon Jovi, Richie Sambora, Desmond Child)
I’ll Be There for You – 5.43 (säv. Jon Bon Jovi, Richie Sambora)
In аnd Out оf Love – 4.24 (säv. Jon Bon Jovi)
Runaway – 3.50 (säv. Jon Bon Jovi, George Karak)
Never Say Goodbye – 4.49 (säv. Jon Bon Jovi, Richie Sambora)
Kokoonpano

Jon Bon Jovi - laulu
Richie Sambora - kitara
Alec John Such - bassokitara
Hugh McDonald - bassokitara (kappaleessa 13)
David Bryan - koskettimet
Tico Torres - rummut
Cibitoke

| Cibitoke |
| --- | --- |
 Cibitoke
 Koordinaatit: 2°53′19″S, 29°7′12″E 
Valtio:   Burundi
Provinssi:  Cibitoken provinssi
Väkiluku:  17 757
Aikavyöhyke:  UTC+2
Infobox OKVirheellinen NIMI-arvo: 
Cibitoke on kaupunki Burundissa, ja se on samannimisen provinssin, Cibitoken provinssin, pääkaupunki. Kaupunki sijaitsee maan luoteisosissa. Kaupungissa asuu 17 757 asukasta.
Chikwawan piirikunta

| Chikwawan piirikunta Chikwawa District |
| --- | --- |
Valtio:  Malawi
Alue:  Eteläinen
Hallinto:  
 – hallinnollinen keskus:  Chikwawa (6 987 as., 2008)
Pinta-ala  ():  4 755 km²
Väkiluku (2008)  ():  434 600
 – väestötiheys:  91 as./km²
Lyhenteet:  
 – ISO 3166:  MW-CK
Chikwawan piirikunta on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu lounaassa ja lännessä Mozambikiin. Pohjoisessa naapureina ovat Mwanzan, Nenon ja Blantyren, idässä Thyolon ja etelässä Nsanjen piirikunta. Piirikunnan keskus on Chikwawan taajama (6 987 as., 2008).
Piirikunnan sijainti Malawissa.
Piirikunnan pinta-ala on 4 755 neliökilometriä. Väkiluku on kehittynyt väestönlaskentojen mukaan seuraavasti: 194 400 asukasta (vuonna 1977), 316 700 as. (1987), 356 700 as. (1998) ja 434 600 as. (2008). Vuoden 2014 väkilukuarvio oli 518 287 asukasta.
Aiheesta muualla

Current Members of Parliament (several from the constituencies of Chikwawa district) (Arkistoitu – Internet Archive) (englanniksi) (parliament.gov.mw)
Christian Träsch

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. syyskuuta 1987 (ikä 37)
Syntymäpaikka: Ingolstadt, Saksa
Pelipaikka: oikea laitapuolustaja
Pituus: 180 cm
Paino: 74 kg
Seura
Seura: VfL Wolfsburg
Pelinumero: 15
Junioriseurat
1992–1997: TV 1861 Ingolstadt
1997–2002: MTV Ingolstadt
2003–2006: TSV 1860 München
Seurat
| Vuodet | Seura | O | (M) |
| 2006–2007 | TSV 1860 München II | 39 | (2) |
| 2007–2008 | VfB Stuttgart II | 39 | (1) |
| 2008–2011 | VfB Stuttgart | 83 | (5) |
| 2011– | VfL Wolfsburg | 84 | (0) |
| 2014 | → VfL Wolfsburg II | 1 | (1) |
| Yhteensä | Yhteensä | 246 | (9) |
Maajoukkue
| 2009– | Saksa | 10 | (0) |
 Seurajoukkueuran tilastot kattavat vain kansalliset sarjat, päivitetty 12. elokuuta 2015.  Maajoukkueuran tilastot päivitetty 12. elokuuta 2015.
Christian Träsch (s. 1. syyskuuta 1987 Ingolstadt) on saksalainen jalkapalloilija. Pelipaikaltaan hän on oikea laitapuolustaja. Träsch edustaa Saksan Bundesliigassa pelaavaa VfL Wolfsburgia.
Saavutukset

VfL Wolfsburg
Saksan cup: 2014–2015
Saksan supercup: 2015
Chikuhoku

| Chikuhoku |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  99,47 km²
Väkiluku (2020):  4 150
 – Väestötiheys:  41,72 as./km²
Infobox OKVirheellinen NIMI-arvo: 
Chikuhoku (jap. 筑北村, Chikuhoku-mura) on Japanin kyläkunta Naganon prefektuurin Higashi-Chikuman piirikunnassa. Siellä asuu 4 150 asukasta, sen väestötiheys on 41,72 asukasta neliökilometrillä ja pinta-ala 99,47 neliökilometriä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 6 570 |  |
| 2000 | 6 049 | -521 |
| 2005 | 5 702 | -347 |
| 2010 | 5 172 | -530 |
| 2015 | 4 730 | -442 |
| 2020 | 4 150 | -580 |
Christopher Street Day

Berliinin silloinen pormestari Klaus Wowereit puhumassa vuoden 2012 CSD-tapahtumassa Berliinissä.
Christopher Street Day (lyh. CSD) on seksuaali- ja sukupuolivähemmistöjen oikeuksien edistämiseksi järjestettävä vuosittainen tapahtuma. CSD-tapahtumia järjestetään lähinnä saksankielisissä maissa Saksassa ja Sveitsissä ja ne vastaavat Pride-tapahtumia. Itävallassa vastaavia tapahtumia kutsutaan kuitenkin nimityksellä Rainbow Parade.
Nimitys Christopher Street Day juontaa juurensa New Yorkin Manhattanilla sijaitsevaan Christoper Streetiin, jonka varrella sijaitsevan Stonewall Inn -baarin edessä tapahtuneet levottomuudet antoivat alun seksuaali- ja sukupuolivähemmistöjen oikeuksia ajavalle liikkeelle.
Berliinissä CSD-tapahtumia on järjestetty vuodesta 1979 lähtien ja sittemmin ne ovat yleistyneet myös muissa Saksan kaupungeissa.
Chevy Chase

| Chevy Chase |
| --- | --- |
 Chevy Chase vuonna 2008.
Henkilötiedot
Koko nimi:  Cornelius Crane Chase
Syntynyt: 8. lokakuuta 1943 (ikä 81) New York, New York, Yhdysvallat
Ammatti:  koomikko, näyttelijä, käsikirjoittaja
Aiheesta muualla
IMDb 
Elonet
Cornelius Crane ”Chevy” Chase (s. 8. lokakuuta 1943 New York, New York, Yhdysvallat) on yhdysvaltalainen koomikko, näyttelijä ja käsikirjoittaja. Hän nousi maineeseen Saturday Night Liven kirjoittajana ja esiintyjänä vuonna 1975, ja hän on sen jälkeen esiintynyt useassa komediaelokuvassa.
Elämä ja ura

Chase syntyi vuonna 1943 manhattanilaisen kirjatoimittaja ja lehtikirjoittaja Edward Chasen ja pianisti Cathalene Parkerin perheeseen. Lempinimensä ”Chevy” hän sai isoäidiltään.
Chase luki kandidaatin tutkinnon englannin kielestä Bard Collegessa vuonna 1967. Hän ei jatkanut opintojaan vaan teki sekalaisia töitä elääkseen ja oli mukana perustamassa komediaryhmää nimeltä Channel One. Hän perusti myös jazzyhtyeen opiskelijatoveriensa kanssa ja soitti sen jälkeen rumpuja ja koskettimia Chamaeleon Church -nimisessä rockyhtyeessä, joka julkaisi yhden albumin ja hajosi 1969.
Musiikkiuransa jälkeen Chase kirjoitti Mad-lehteen parodian Vaarallinen tehtävä -televisiosarjasta. Vuonna 1973 hän esiintyi National Lampoonin teatteriesityksessä Lemmings ja sen jälkeen National Lampoon Radio Hour -ohjelmassa.
Vuonna 1975 Chase palkattiin kirjoittamaan NBC:n uutta Saturday Night Live -viihdeohjelmaa, ja hänestä tuli myös ohjelman vakioesiintyjä. Chase voitti vuonna 1976 kaksi Emmy-palkintoa työstään Saturday Night Livessä. Kaksi vuotta myöhemmin hän voitti Emmyn The Paul Simon Special -ohjelman kirjoittamisesta.
Chasen roolisuoritus elokuvassa Foul Play (1978) toi hänelle Golden Globe -ehdokkuuden. Seuraavina vuosina hän esiintyi useassa menestyskomediassa, kuten Latvasta laho (1980), Faijalla hommat hanskassa (1983) ja Nimeni on Fletch (1985). Chase oli uransa huipulla vuosina 1987 ja 1988, jolloin hän myös juonsi Oscar-gaalan. Chase sai tähden Hollywood Walk of Famelle vuonna 1994.
Chase juonsi omaa The Chevy Chase Show -televisio-ohjelmaansa vuonna 1993, mutta sitä tehtiin vain viiden viikon ajan. Samalla hänen elokuvauransa oli kääntynyt laskuun. Hän alkoi näytellä 1990-luvulta alkaen jälleen myös televisiosarjoissa, kuten Kova laki, Perhesiteet ja Paluu pulpettiin.
Chase meni naimisiin vuonna 1973 ja avioeron jälkeen uudelleen vuonna 1976. Kolmannen vaimonsa Jayni Luken (v. 1982) kanssa hänellä on kolme tytärtä.
Filmografia

Walk... Don’t Walk (1968)
The Groove Tube (1974)
Tunnel Vision (1976)
Foul Play (1978)
Oh! Heavenly Dog (1980)
Latvasta laho (1980)
Seems Like Old Times (1980)
Under the Rainbow (1981)
Modern Problems (1981)
Faijalla hommat hanskassa (1983)
Deal of the Century (1983)
Nimeni on Fletch (1985)
Mieletön kesis (1985)
Mitäs me vakoojat (1985)
Kolme kaverusta (1986)
The Couch Trip (1988)
Funny Farm (1988)
Caddyshack II (1988)
Fletch – hän elää (1989)
Joulupuu on kärvennetty (1989)
Nothing But Trouble (1991)
Memoirs of an Invisible Man (1992)
A Century of Cinema (1994, dokumentti)
Cops and Robbersons (1994)
Viikari vauhdissa (1995)
Vegas vie voiton (1997)
Dirty Work (1998)
Snow Day (2000)
Vacuums (2002)
Orange County (2002)
Bad Meat (2003)
Bitter Jester (2003, dokumentti)
Rent-a-Husband (2004)
Goose! (2004)
Funny Money (2005)
Ellie Parker (2005)
Your Mom (2006)
Zoom – Supersankariopisto (2006)
Hot Tub Time Machine – Kasarikankkunen (2010)
Not Another Not Another Movie (2011)
Loma (2015)
The Last Laugh (2019)
The Very Excellent Mr. Dundee (2020)
Aiheesta muualla

Kuvia tai muita tiedostoja aiheesta Chevy Chase Wikimedia Commonsissa
Chevy Chase Internet Movie Databasessa. (englanniksi)
Short Bio (Arkistoitu – Internet Archive) Movieactors.com (englanniksi)
Christopher Sandford

Christopher Sandford on yhdysvaltalainen kirjailija ja journalisti. Hän on kirjoittanut muun muassa Mick Jaggerin, Kurt Cobainin ja Eric Claptonin elämäkerrat .
Campynemataceae

| Campynemataceae |
| --- | --- |
 Campynema lineare
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae eli Monocotyledoneae
Lahko::  Liliales
Heimo::  Campynemataceae  Dumort.
Suvut
 Campynema  Campynemanthe 
Katso myös
   Campynemataceae Wikispeciesissä   Campynemataceae Commonsissa 
Infobox OKNimi-testi OK: 
Campynema lineare -lajin kukka
Campynemataceae on koppisiemenisten Liliales-lahkoon kuuluva kasviheimo, jonka sukulaisia ovat muun muassa myrkkyliljakasvit (Colchicaceae), inkaliljakasvit (Alstroemeriaceae), punahuppukasvit (Philesiaceae), sarsaparillakasvit (Smilacaceae) ja liljakasvit (Liliaceae).
Tuntomerkit

Heimon kasvit ovat ruohoja. Juurakko on lyhyt ja vaakasuora tai puuttuu. Kuolleet lehdet kuluvat kuitukimpuiksi. Lehtikanta on tuppimainen. Kukintolapakossa on suojuslehtiä. Kukat ovat keskikokoisia, ja niiden kehälehdet ovat vihreitä ja pikuttomia. Hetiö kiinnittyy kehän tyveen. Sikiäin on vaihtelevissa määrin kehänalainen, ja vartalon haarat ovat pystyjä. Siemenaiheita on kolme tai paljon kussakin emilehdessä. Hedelmä on kota tai avautumaton ja laajentuneiden kehälehtien suojaama. Siemenet ovat kulmikkaita tai litteitä ja niissä on vähäpätöinen alkio.
Putkiloita ei ole edes juurissa (yleensä yksisirkkaisilla on). Heteenponnen tapetum (kehittyviä siitepölyhiukkasia ravitseva solukerros) koostuu kaksi- tai monitumaisista soluista. Siemenaiheiden nukellukset ovat laitasolukkoisia.
Levinneisyys

Campynemataceae-heimo kasvaa Uudessa-Kaledoniassa ja Tasmaniassa.
Luokittelu

Heimoon kuuluu kaksi sukua ja neljä lajia. Campynemanthe-lajeilla on lähes sarjamainen kukinto, osaksi kehänpäällinen sikiäin ja hammaslaitainen lehden kärki; Campynema-lajien sikiäin on kehänalainen.
Aiheesta muualla

Campynema, kuvia: http://www.utas.edu.au/dicotkey/dicotkey/lilies_etc/gCampynema.htm
Campynemanthe, kuvia: http://angio.bergianska.se/Bilder/monocots/Liliales/Campynemaceae/Campynemanthe/